Endurskipulagning MP banka liggur fyrir og verður kynnt á aðalfundi bankans á morgun , föstudag . Í henni felst að bankanum verður skipt í tvennt . Annars vegar verður til eignarhaldsfélag sem mun aðallega halda utan um eignir í Úkraínu . Það verður rekið á gömlu kennitölu MP banka og verður í eigu núverandi hluthafa bankans . Hins vegar verður innlend starfsemi MP banka og starfsemi hans í Litháen færð yfir í dótturfélag bankans sem heitir nb.is sparisjóður . Það félag var á sínum tíma keypt úr þrotabúi SPRON . Nýi hluthafahópurinn mun eignast nb.is-sparisjóð að öllu leyti . Nánar er fjallað um nýja eigendur og skipulag MP banka í Viðskiptablaðinu í dag . Greint var frá því á vb.is í morgun að þrír erlendir aðilar munu eiga allt að 20% hlut í MP banka . Annar aðaleigandi enska knattspyrnuliðsins Tottenham Hotspur , Joe Lewis , er í nýjum hluthafahópi og einnig mun breska Rowland-fjölskyldan , sem keypti rekstur Kaupþings í Lúxemborg og breytti nafninu í Banque Havilland , vera í hluthafahópnum . Nánar er fjallað um málið í Viðskiptablaðinu í dag . Áskrifendur geta nálgast blaðið hér að ofan undir liðnum Tölublöð .